దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మేవెదరే కింగ్: సూపర్‌ఫైట్‌లో నెగ్గిన అమెరికా దిగ్గజం
ప్రపంచ చరిత్రలోనే అత్యంత ఖరీదైన బౌట్.. ప్రపంచం మొత్తాన్ని తమవైపు తిప్పుకున్న బౌట్.. ఫైట్ ఆఫ్ ద మిలీనియమ్.. మొత్తానికి ముగిసింది.
TNN | Updated:
Aug 27, 2017, 12:01PM IST
ప్రపంచ చరిత్రలోనే అత్యంత ఖరీదైన బౌట్.. ప్రపంచం మొత్తాన్ని తమవైపు తిప్పుకున్న బౌట్.. ఫైట్ ఆఫ్ ద మిలీనియమ్.. మొత్తానికి ముగిసింది. వెల్టర్ వెయిట్ విభాగంలో ఇప్పటివరకు ఓటమి ఎరుగని మాజీ ప్రపంచ ఛాంపియన్ ఫ్లాయిడ్ మేవెదర్ బాక్సింగ్ రింగ్&zwnj;లో తనకు తిరుగులేదని మరోసారి చాటిచెప్పాడు. అల్టిమేట్ ఫైటింగ్ ఛాంపియన్&zwnj;షిప్ (యూఎఫ్&zwnj;సీ) లైట్ వెయిట్ ఛాంపియన్ అయిన ఐరిష్ జాతీయుడు మెక్ గ్రెగోర్&zwnj;&zwnj;పై మేవెదర్ అనూహ్య రీతిలో గెలిచాడు. దీంతో కెరీర్&zwnj;లో వరసగా 50వ విజయాన్ని మేవెవదర్ నమోదు చేశాడు. 40 ఏళ్ల వయసులోనూ ప్రత్యర్థిపై విరుచుకుపడిన తీరు అద్భుతం. మరోవైపు మెక్ గ్రెగోర్ వయసు 28 ఏళ్లు కావడం విశేషం.
భారత కాలమానం ప్రకారం ఆదివారం 9 గంటలకు లాస్ వెగాస్&zwnj;లోని టి-మొబైల్ అరీనాలో జరిగిన ఈ సూపర్ ఫైట్&zwnj;లో అమెరికా స్టార్ ఫైటర్ మేవెదర్ విజేతగా నిలిచాడు. 10 రౌండ్లపాటు జరిగిన మ్యాచ్&zwnj;లో పాయింట్ల ఆధారంగా మేవెదర్ గెలుపొందినట్టు నిర్వాహకులు ప్రకటించారు. తొలి రౌండు నుంచి గ్రెగోర్ ఆధిపత్యం కనిపించగా, ఐదో రౌండ్ నుంచి ఆట తీరును మేవెదర్ మార్చేశాడు. ప్రత్యర్థికి ఎంతమాత్రమూ అవకాశం ఇవ్వకుండా రెచ్చిపోయాడు. పంచ్&zwnj;ల వర్షం కురిపిస్తూ ఆధిపత్యం చెలాయించాడు. దీంతో 12 రౌండ్ల పాటు జరగాల్సిన ఫౌట్ 10 రౌండ్లకే ముగిసింది. మేవెదర్ పంచ్&zwnj;లకు తట్టుకోలేక అలసిపోయిన మెక్ గ్రెగోర్ 10 రౌండ్లో చేతులెత్తేశాడు.